**I u meni živi galeb Jonathan**

Galeb Jonathan živio je za trenutak, volio je život, nije bio podrezanih krila. Te su me njegove osobine najviše podsjetile na našu generaciju.

 Nitko ne voli ljude koji su uštogljeni, zamišljeni i koji se ponašaju kao da su već sada u penziji i spremni za starački dom. Trebamo uživati u našoj mladosti, slobodi, svježini i mogućnostima. Znam da se mnogo ljudi se ne bi složilo sa mnom, ali to je strana galeba Jonathana koju sam ja vidjela i zavoljela. Moje je mišljenje da ne živiš život dokle ga god ne živiš punom parom s puno mašte i radosti. Bolje da umreš radeći ono što želiš i voliš, makar te to i ubilo, nego da se sakriješ u neku malu rupicu i skrivaš svoje strasti prema nečemu zauvijek. Ponekad to roditelji neće shvatiti, ali to nije razlog za odustajanje. Naravno, ako je to dobro za tebe. Jonathan je to znao i nije odustao od svog sna. On nije poslušao svoje roditelje i to ga je dovelo u mnoge probleme, ali, što je život bez problema i zapreka. One nas mogu dovesti do savršenstva kao i galeba. Ne možemo uvijek živjeti sigurno, ponekad moramo i riskirati. Ponekad pomislim da dovoljno ne riskiram, da me zato neki ne vole, da sam previše dosadna, ali trebamo shvatiti da svatko od nas riskira svaki dan kada ustane iz kreveta i do kraja dana. Rizik je i biranje srednje škole. Možda netko i donese krivu odluku, ali to ne znači da je vrijeme za plakanje ili depresiju. To znači da je vrijeme za novi početak jer nikada ne smijemo odustajati kao što nije ni Jonathan. On ni nakon smrti nije odustajao i tako je postigao svoj cilj.

 Svatko od nas ima galeba Jonathana u sebi i nikad ne smijemo odustajati jer i za vrijeme starih Latina govorilo se Per aspera ad astra – Po trnju do zvijezda. Moramo ispuniti svoj život da se možemo prije smrti osvrnuti na njega i dobro se nasmijati svojim pogreškama i ludorijama te biti sretni što smo živjeli baš kao i galeb Jonathan.

Doris Kudumija, 8. razred